ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจพื้นที่โครงการก่อสร้างโรงไฟฟ้าถ่านหินสะอาด

ในพื้นที่แหล่งผลิตภาคใต้ตอนล่าง

ด้วย การไฟฟ้าฝ่ายผลิตแห่งประเทศไทย (กฟผ.) มีโครงการสำรวจพื้นที่โครงการก่อสร้างโรงไฟฟ้าถ่านหินสะอาดในพื้นที่แหล่งผลิตภาคใต้ตอนล่าง

ดังนั้น เพื่อให้การสำรวจเป็นไปด้วยความเรียบร้อย และเป็นไปตามนัยมาตรา ๒๘ (๒) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจและศึกษาผลกระทบสิ่งแวดล้อมทั่วไปเพื่อเลือกที่ตั้งที่เหมาะสมสำหรับก่อสร้างโรงไฟฟ้าถ่านหินสะอาดในพื้นที่แหล่งผลิตภาคใต้ตอนล่าง โดยจะทำการสำรวจในท้องที่อำเภอเทพา จังหวัดสงขลา

ทั้งนี้ กฟผ. จะเข้าทำการสำรวจเมื่อพ้นกำหนดสามสิบวัน นับแต่วันที่ประกาศในราชกิจจานุเบกษาจนกว่างานสำรวจข้อมูลจะแล้วเสร็จ โดยมีกำหนดระยะการดำเนินการไม่เกินสองปี

ประกาศ ณ วันที่ ๑๔ สิงหาคม พ.ศ. ๒๕๕๗

สุนชัย  คำนูณเศรษฐ์

ผู้ว่าการการไฟฟ้าฝ่ายผลิตแห่งประเทศไทย